Hr Hanno Pevkur

Kaitseminister

 27. august 2025

KIRJALIK KÜSIMUS

**Eesti õhuruumi turvalisusest**

Lugupeetud kaitseminister

Viitan ERR-i uudisele, kus õhuväe staabiülem kolonel Fredi Karu kinnitas, et juhul kui Eesti õhuruumi siseneb tuvastamata objekt, tõusevad NATO hävitajad koheselt õhku. Sama seisukoht esitati ka seoses Peipsi järve kohal alla kukkunud drooni juhtumiga.

Samal ajal teatas Kaitsepolitseiameti peadirektor, et Tartumaalt leiti sõjalise drooni osi, mis suure tõenäosusega GPS-i segamise tõttu kaldus Eesti õhuruumi ja isegi plahvatas.

Sellest tulenevalt palun Teil vastata järgmistele küsimustele:

1. Kas NATO hävitajad tõusid õhku seoses tuvastatud drooniga? Kui ei, siis miks?

2. Millised on täpsed reeglid ja ajaraamid tuvastamata lendavate objektide avastamiseks ja neile reageerimiseks Eesti õhuruumis?

3. Milliseid meetmeid kavatseb ministeerium rakendada, et tagada Eesti elanike turvalisus olukorras, kus meie territooriumile võivad sattuda võõrad lahingudroonid?

4. Kas praegune õhutõrjesüsteem on piisav selliste vahejuhtumite ärahoidmiseks ning milliseid täiendusi või investeeringuid plaanitakse?

5. Kas Eesti plaanib kindlaks teha Tartumaalt leitud drooni täpse päritolu ja milliseid samme selleks astutakse?

6. Kuidas üldse võis droon sattuda Eesti õhuruumi ja milliseid järeldusi tuleks sellest teha riigi kaitsevõime seisukohalt?

Lugupidamisega

(allkirjastatud digitaalselt)

Aleksandr Tšaplõgin

Riigikogu liige